
               BOSNA I HERCEGOVINA
   FEDERACIJA BOSNE I HERCEGOVINE				
        HERCEGBOSANSKA ŽUPANIJA
       MINISTARSTVO POLJOPRIVREDE,
                                     VODOPRIVREDE I ŠUMARSTVA
                                                        UPRAVA ZA ŠUMARSTVO
	                                                           LIVNO


Broj: 08-04-30-387/26 
Datum: 27. kolovoz 2026. godine


Na temelju članka 85. Zakona o državnim službenicima i namještenicima u tijelima državne službe u Hercegbosanskoj županiji („Narodne novine Hercegbosanske županije“, broj 1/14, 5/16, 1/22 i 10/22) i Pravilnika o unutarnjem ustrojstvu Ministarstva poljoprivrede, vodoprivrede i šumarstva, broj: 08-01-02-1210/14 od 2. rujna 2014. godine, 08-01-02-1392/15 od 27. srpnja 2015. godine, 08-01-02-1092/16 od 23. lipnja 2016. godine, 08-01-02-2998/16 od 14. listopada 2016. godine, 08-01-02-50/17 od 27. veljače 2017. godine, 08-01-02-17/18 od 10. ožujka 2018. godine, 08-01-02-2497/21 od 24. veljače 2022. godine, broj 08-01-02-2932/23 od dana 12. veljače 2024. godine, broj: 08-01-02 -2568/24 od dana 17. prosinca 2024. godine i broj: 08-01-02-671/26 od 15. svibnja 2026. godine, Uprava za šumarstvo Hercegbosanske županije o b j a v lj u j e: 



INTERNI OGLAS 
za popunu upražnjenih radnih mjesta namještenika u 
Upravi za šumarstvo Hercegbosanske županije



Pozicija 01. Čuvar šuma - lugar - Ispostava Drvar - 2 (dva) izvršitelja;
Pozicija 02. Čuvar šuma - lugar– Ispostava Kupres – 2 (dva) izvršitelja;
Pozicija 03. Čuvar šuma – lugar – Ispostava Tomislavgrad – 1 (jedan) izvršitelj;
Pozicija 04. Čuvar šuma – lugar – Ispostava Bosansko Grahovo – 1 (jedan) izvršitelj;


Opis poslova za pozicije 01, 02, 03 i 04: Sukladno Zakonu o šumama Hercegbosanske županije vrši sljedeće poslove: čuva šumu od bespravnog zauzimanja i korištenja, od bespravnih sječa i krađe šumskih proizvoda, sprječava bespravnu izgradnju u šumi i na šumskim zemljištima; prati pojave i kretanje biljnih bolesti i štetočina i štete nanesene šumi od divljači; poduzima mjere održavanja šumskog reda i na sprječavanju oštećivanja stabala i podmlatka prilikom izvođenja sječa i izvlačenje šumskih sortimenata; sprječava nezakonito pokretanje drveta iz šume, ubiranje i sakupljanje sekundarnih proizvoda i stavljanje istih u promet; zaustavlja transportna sredstva i pregleda prateću dokumentaciju za transport šumskih sortimenata; pregleda porijeklo drveta na pilanama i na svim drugim mjestima gdje se drvo drži; poduzima mjere da se šumske prometnice i vlake redovito održavaju i sprječava izgradnju ne projektiranih vlaka; sprječava stresanje i deponiranje smeća i drugog otpada u šumu i uništavanje graničnih oznaka; legitimira sve osobe zatečene u vršenju prekršajnih radnji po Zakonu o šumama i kaznenih djela koja se odnose na šume, ili za koja postoji utemeljena sumnja da su izvršila takva djela, ako se ne može utvrditi identitet tih osoba na drugi način; obavještava nadležne službe u županiji, policijsku upravu i šumarsku inspekciju o svim zapaženim nepravilnostima; obavlja poslove iz nadležnosti radnog mjesta u ostalim ispostavama po nalogu direktora; vodi obrazac evidencije o korištenju radnog vremena kroz mjesec i dostavlja Upravi; obavlja i druge poslove i zadatke koji proizlaze iz Zakona o šumama, pravilnika i drugih akata koji su doneseni na temelju Zakona o šumama i po nalogu kontrolnog lugara i šefa ispostave; za svoj rad odgovoran je kontrolnom lugaru i šefu ispostave.

Osnovna neto plaća za pozicije 01, 02, 03 i 04 iznosi 1.274,00 KM. 
 

Uvjeti: Pored općih uvjeta predviđenih u članku 89. Zakona o državnim službenicima i namještenicima u tijelima državne službe u Hercegbosanskoj županiji, kandidati trebaju ispunjavati i posebne uvjete propisane Pravilnikom o unutarnjem ustrojstvu Ministarstva poljoprivrede, vodoprivrede i šumarstva Hercegbosanske županije, i to:

Za pozicije 01, 02, 03 i 04: 
· SSS/IV stupanj stručne spreme, završena šumarska škola;
· najmanje šest (6) mjeseci radnog iskustva u struci;
· položen stručni ispit (stručni upravni ispit za namještenike SSS);
· posebne psihofizičke sposobnosti pješačenje, izdržljivost i dozvola za nošenje oružja;


Na Interni oglas kandidati su dužni priložiti slijedeće dokumente (original ili ovjerene preslike):

Za pozicije 01, 02, 03 i 04: 

1. Prijavu koja treba sadržavati; ime i prezime, datum i mjesto rođenja, adresu, broj telefona, poziciju za koju se prijavljuje, popis priloženih dokumenata i potpis kandidata;
2. Svjedodžba o završenoj srednjoj školi ( nostrificirana svjedodžba, ukoliko srednja škola nije završena u BiH);
3. Dokaz (potvrdu) o radnom iskustvu u struci;
4. Dokaz o položenom stručnom ili stručnom upravnom ispitu;
5. Uvjerenje o posebnim psihofizičkim sposobnostima za držanje i nošenje vatrenog oružja;
6. Potvrdu/ uvjerenje da su uposleni u tijelu državne službe u statusu namještenika.

Kandidati u prijavi na Interni oglas obvezno moraju naznačiti za koju se poziciju prijavljuju. 
Kandidati koji budu primljeni u radni odnos dužni su dostaviti uvjerenje da imaju opću zdravstvenu sposobnost za obavljanje poslova radnog mjesta.

Pravo prijavljivanja na ovaj oglas imaju namještenici iz tijela državne službe u Hercegbosanskoj županiji.

Tekst Internog oglasa biti će objavljen na  službenoj web stranici Vlade Hercegbosanske županije, na službenoj web stranici Uprave za šumarstvo Hercegbosanske županije i Oglasnoj ploči Uprave za šumarstvo Hercegbosanske županije. Sve tražene dokumente potrebno je dostaviti u roku 8 dana od dana objave Internog oglasa na web-stranici Vlade Hercegbosanske županije, osobno ili poštom preporučeno na adresu: 


Uprava za šumarstvo Hercegbosanske županije, 
ul. Silvija Strahimira Kranjčevića br. 19.,
80101 Livno, BiH
S naznakom: ''Prijava na Interni oglas za prijem namještenika'' - NE OTVARATI


Nepotpune, nepravodobne i neuredne prijave neće se razmatrati.
Urednom prijavom smatra se ona koja sadrži sve podatke i priloge navedene u Internom oglasu, te koja je vlastoručno potpisana.




  
 D I R E K T O R                                         
                                    
                                                                                                                   _________________________________
                                 Josip Kojundžija
dipl. ing. šumarstva

